

SESSIÓ ORDINÀRIA, 30 DE DESEMBRE DE 2010, 22:30 HORES

A Colldejou, essent les 22:30 hores del dia trenta de desembre de dos mil deu, se celebra sessió ordinària al Salo de Plens de l’ajuntament.

ASSISTENTS:

Alcalde:				Marcel Salsench Escoda
		
Regidors:				Jordi Sierra Salsench
					Xavier Ferré Salsench
Francisco Moreno Fernandez
					Joan Llorens Rofes

Secretari:				Mario Rofes Salsench

ORDRE DEL DIA:

01.- Aprovació acta del dia 26 de novembre de 2010.
02.- Informes Alcaldia sobre avaria al pou de Massanes.
03.- Convocatòria compensacions Càrrecs Electes any 2011.
04.- Resolució IRP/3980/2010, d’ajut de 1.255 € per redacció del Pla NEUCAT. S’ha
       de justificat en el termini de sis mesos des de la concessió.
05.- Sol·licitud d’ENDESA per treballs d’escomesa al Centre de Telecomunicacions.
06.- Conveni amb LOCALRED per contractació centralitzada de serveis de
       Telecomunicacions.
07.- Pressupost d’ampliació Hotel.
08.- JURISA, pressupost assegurança d’edificis municipals.
09.- Nous contractes de subministrament amb ENDESA.
10.- Altres punts

01.- Aprovació acta del dia 26 de novembre de 2010.

En el primer punt de l’Ordre del dia és aprovada i signada l’Acta de la sessió plenària celebrada el dia 26 de novembre de 2010, còpia de la qual es va lliurar als senyors regidors juntament amb aquesta convocatòria.

02.- Informes Alcaldia sobre avaria al pou de Massanes.

El Sr. Alcalde informa al Ple de l’avaria soferta al pou de Massanes, així com de les actuacions que s’han portat a terme. En principi l’avaria es va produir per la ruptura d’una junta de la canonada d’impulsió, i posteriorment, al tenir que treure dos cops la bomba, aquesta es va quedar travada a uns 115 m. de profunditat i va provocar el deteriorament d’uns 100 m. de cablejat elèctric. Aquesta circumstància es va posar en coneixement de l’Agència Catalana de l’Aigua (ACA), a la demarcació de les Terres de l’Ebre, ja que és l’organisme que va construir el pou i posteriorment va participar en la conducció d’aigua fins els dipòsits. A hores d’ara restem a l’espera de poder dur a terme un estudi mitjançant una exploració de la secció de l’encamisat de la canonada a través d’una càmera especial i així determinar la causa de l’avaria. 

A l’espera dons de poder solucionar aquest problema, l’Ajuntament acorda dur a terme una actuació d’emergència mitjançant la conducció provisional d’aigua des de la Font del Nogué fins l’arqueta que hi ha al camí a l’alçada del Clot d’en Rella,  mitjançant la bomba i manegues de l’ADF, i  a  la vegada s’acorda sol·licitar ajut als 


organismes pertinents, ja sigui a través l’ACA o directament al Departament de Governació de la Generalitat.

03.- Convocatòria compensacions Càrrecs Electes any 2011.

En el Diari Oficial de la Generalitat núm. 5762 del 24 de novembre de 2010, es publica la Resolució GAP/3714/2010, de convocatòria per atorgar compensacions econòmiques a favor dels ajuntaments perquè abonin retribucions a càrrecs electes locals, per a l’exercici de 2011. Les Bases d’aquesta convocatòria es regeixen pel Decret 69/2008. 

L’import de la compensació, per tram de població comprès entre 101 i 500 habitants, on s’hi inclou el nostre municipi, és de 12.398,76 € l’any a jornada completa, equivalent a 1.033,23 € bruts mensuals. 

Atès que el Decret 69/2008 estableix que correspon al Ple determinar la retribució de les persones membres de les corporacions locals per la seva dedicació, i fixar-ne la quantia, el Ple acorda:

1r.- Fixar la retribució per l’any 2011 del Sr. Alcalde Marcel Salsench Escoda, amb un import de 12.398,76 € bruts l’any, a raó de 1.033,23 € mensuals i una dedicació del 100% de la jornada.

2n.- Sol·licitar l’ajut de 12.398,76 €, a l’empara de la convocatòria esmentada, per tal de compensar les retribucions i dedicacions aprovades en el punt anterior.

04.- Resolució IRP/3980/2010, d’ajut de 1.255 € per redacció del Pla NEUCAT. S’ha de justificat en el termini de sis mesos des de la concessió.

Mitjançant l’Ordre IRP/335/2010, de 7 de juny, es van aprovar les bases reguladores per la concessió de subvencions adreçades als ens locals per l’adquisició d’equipaments, creació d’infraestructures bàsiques i per la elaboració, revisió o implantació de plans de protecció civil per l’any 2010.

El nostre Ajuntament va sol·licitar un ajut a l’empara de la convocatòria esmentada per la elaboració del Pla NEUCAT,i un cop avaluades les sol·licituds, s’ha atorgat al nostre un ajuntament una subvenció de 1.255 €, segons Resolució IRP/3980/2010. La documentació justificativa de la subvenció s’ha de presentar en el termini de sis mesos des de l’endemà de la resolució de concessió, en els termes previstos s la convocatòria.

05.- Sol·licitud d’ENDESA per treballs d’escomesa al Centre de Telecomunicacions.

El Sr. Joan Pouget Alberich, en nom i representació de ENDESA DISTRIBUCIÓN ELÉCTRICA, S.L.U., amb domicili a Barcelona, Av. Paral·lel, 51 i CIF B-82846817, ha presentat una sol·licitud de llicència urbanística per a l’actuació consistent en Estesa de CS 18/30 KV pel subministrament a la infraestructura de telecomunicacions, emplaçada en Zona esportiva s/n. de Colldejou, acompanyada de la corresponent documentació tècnica.

Examinada la documentació i sol·licitud aportada, el Ple acorda:

1r. Concedir la llicència urbanística, salvat el dret de propietat i sens perjudici del de tercer, a ENDESA DISTRIBUCIÓN ELÉCTRICA, S.L.U per realitzar la Estesa de CS 


18/30 KV pel subministrament a la infraestructura de telecomunicacions, emplaçada en Zona esportiva s/n. de Colldejou, d’acord amb el projecte tècnic presentat.

2n. Decretar l’exempció de la liquidació de la taxa per la tramitació de la llicència urbanística atenent la petició del sol·licitant atès la finalitat d’utilitat pública i interés general de l’actuació

3r. Comunicar aquesta resolució a l’empresa ENDESA DISTRIBUCIÓN ELÉCTRICA, S.L.U, amb domicili a efectes de notificacions a Carretera de València, p.k. 1.157,5 43006 Tarragona. per pròpia delegació feta en la sol·licitud per part del sol·licitant.

06.- Conveni amb LOCALRED per contractació centralitzada de serveis de Telecomunicacions.

La Diputació de Tarragona ha aprovat un conveni de col·laboració amb el Consorci Localret per a la contractació centralitzada de serveis de telecomunicacions. El Consorci Localret agrupa més de 800 municipis de tot Catalunya junt amb les entitats municipalistes, amb la finalitat, entre d’altres, de donar suport tècnic als municipis en el desplegament de les xarxes de telecomunicacions, fer d’interlocutor amb els operadors i, també, promoure i coordinar accions que facilitin als ens consorciats reduir el volum de facturació i millorar les condicions tècniques de prestació dels serveis de telecomunicacions corporatives.

Sotmesa aquesta proposta al Ple de l’Ajuntament de Colldejou, aquest està interessat en participar en el futur procés de compra agregada del servei de telecomunicacions a endegar pel Consorci Localret, per tal de minimitzar els costos de les seves comunicacions corporatives, i en conseqüència, el Ple ACORDA:

1.- Encarregar al Consorci Localret la gestió de la compra agregada dels serveis de telecomunicacions (veu, mòbil, dades) de l’Ajuntament de Colldejou, mitjançant la contractació centralitzada en el Consorci Localret, i junt amb tots aquells ens locals de les comarques de Tarragona i de les Terres de l’Ebre que també s’hi adhereixin, a fi d’obtenir estalvi econòmic i procedimental.
 
2.-  Aprovar el Conveni entre l’Ajuntament de Colldejou i el Consorci Locaret, pel qual  es regulen els termes de l’encàrrec de gestió.

3. Autoritzar al Consorci Localret perquè en nom i representació de l’Ajuntament de Colldejou pugui demanar a qualsevol operador de telecomunicacions les dades de facturació i consum corresponents a l’Ajuntament de Colldejou,  a fi que el Consorci Localret pugui efectuar l’anàlisi de la despesa en comunicacions telefòniques, de les infraestructures i en l’ús d’internet, per tal de dur a terme la redacció dels plecs econòmic administratius i tècnics que han de regular la contractació d’aquells serveis; havent-se d’interpretar aquesta autorització de la forma més àmplia possible.

4. Notificar aquest acord al Consorci Localret i al Servei d’Assistència Municipal de la Diputació de Tarragona.

5. Publicar íntegrament el Conveni, un cop signat, en el Butlletí Oficial de la Província de Tarragona, de conformitat amb l’establert a l’article 15 de la Llei 30/1992, de règim jurídic de les administracions públiques i del procediment administratiu comú i article 112.2 de la Llei 26/2010, de règim jurídic i de procediment de les administracions públiques de Catalunya.


07.- Pressupost d’ampliació Hotel.

Es dona compte al Ple de la valoració efectuada pel tècnic municipal Sr. Ernest Vall, del cost d’execució de les obres de ampliació de l’Hotel amb 5 habitacions més. El pressupost d’execució material puja la quantitat de 123.450,60 €. Tal i com ja es va acordar el seu dia, l’Ajuntament no te com a prioritat dur a terme una ampliació a l’edifici, i l’estudi realitzat s’ha fet en part a petició de l’arrendatari, motiu pel qual se li ha passat còpia de la valoració per tal de que puguin valorar la possibilitat de dur a terme les obres directament ells, a través d’una revisió de les clàusules del contracte d’arrendament. 

El Sr. Jordi Sierra comenta que no li sembla be que l’arrendatari es faci càrrec de les obres, ja que això suposaria com a contraprestació la necessitat d’atorgar un període d’arrendament mol més superior al que actualment hi ha estipulat, i que en qualsevol cas creu contrari als interessos de l’Ajuntament.

El Sr. Alcalde comenta que de moment l’arrendatari no s’ha manifestat en cap sentit, i en tot cas abans de prendre cap decisió per part de l’Ajuntament, es valoraran totes les possibilitats i com és lògic serà sotmès a la consideració del Ple.

08.- JURISA, pressupost assegurança d’edificis municipals.

Atenent l’acord del Ple de data 24 de setembre de 2010 i ajornat en la darrera sessió del passat mes de novembre, es dona compte al Ple del projecte de pressupost lliurat per JURISA sobre la concertació d’una pólissa d’assegurança pels edificis i instal·lacions municipals que contempla les següents cobertures i primes anuals. 

	Concepte assegurat
	Contingut
	Continent
	Prima anual

	Oficines municipals
Llar Social i Economat
Casal, Escoles, Frontó i Piscina
Vestidors pista esportiva
Dipòsits d’aigua i caseta del grup
	12.000,00
13.500,00
40.000,00
1.000,00
30.000,00
	182.000,00
168.000,00
473.000,00
50.000,00
12.500,00
	487,27
283,63
535,91
161,94
158,47

	TOTAL PRIMA ANUAL:
Consorci, tributs i impostos:
IMPORT TOTAL:
	
	
	1.627,22
347,53
1.974,75



Examinades les cobertures incloses en cadascun dels elements assegurats així com les primes anuals, és acceptat per tots els assistents, motiu pel qual s’acorda sunscriure la pòlissa ofertada.

09.- Nous contractes de subministrament amb ENDESA.

Com a conseqüència de l’entrada en vigor del RD 485/2009, el passat dia 1 de juliol de 2010 va concloure el procés de liberalització del mercat energètic, per lo que les tarifes amb potències contractades superiors a 10 Kw van passat a contractes a través d’empreses comercialitzadores d’electricitat.

Atès que el nostre Ajuntament no va contractar amb cap empresa comercialitzadora, Endesa Energia XXI SLU es va fer càrrec dels nous subministres de manera temporal fins aquest proper dia 31 de desembre de 2010, data  en que d’acord amb lo previst al RD 485/2009, quedarà sense efecte els contractes actuals de l’enllumenat públic i de les piscines.



Per aquest motiu l’Ajuntament s’ha posat en contacte amb l’empresa ENDESA ENERGIA, SAU, la qual ha presentat una oferta elaborada en funció de les potències que tenim contractades, i que suposen un estalvi d’entre un 10 i un 12% respecte les tarifes dissuasòries fixades pel govern a través del Reial Decret esmentat, essent acceptades pel Ple.

10.- Altres punts

No havent-hi més punts a tractar, a les 23:50 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.

